Å+skrive+noveller

Nedenfor følger noen råd om å skrive nobeller. Til eksamen i norsk på VG 3 blir det enkelte ganger gitt novelle som en av oppgavene.

1.**Når du skal skrive ei novelle, må du ta hensyn til de vanligste kjennetegnene ved sjangeren**: - Novella er relativt kort - Novella har ei konsentrert og enhetlig handling - Novella har få personer - Novella har som regel sparsom miljøskidring - Novella foregår over et relativt kort tidsrom - Novella har som regel en spenningskurve og et høydepunkt - Novella har ofte en åpen slutt

2.**Om å beskrive personer** - Prøv å se personen for deg - Beskriv gjerne personen i et bestemt øyeblikk på et bestemt sted. Da får personen lettere liv - Ta bare med trekk ved personen som er viktige for å bli kjent med han eller henne - For at en person skal bli interessant, må han eller hun ha planer om å gjøre noe - Skriv sånn at leseren ser personen for seg. Ta med noen få karakteristiske detaljer ved personen - En person bør ha både gode og dårlige sider for å være troverdig - Vis personen fram. Istedenfor å skrive //en veldig lang mann// bør du vise mannen fram. Da kan du for eksempel skrive: //Hver gang mannen gikk gjennom en dør, var han nødt til å bøye hodet for ikke å få enda en kul i pannen//.

Istedenfor å skrive at ei jente møtte //en kjempekjekk gutt//, må du beskrive gutten slik at leseren ser han for seg.

Istedenfor å skrive at //Tore ble sint,// bør du vise fram Tor som sint som her: //Tore slengte tallerkenen i gulvet og stormet ut av// //kjøkkenet mens han slengte døra igjen etter seg.//

3.**La personer møte hverandre** - Bestem deg for hvilke personer som skal møte hverandre - Det er viktig at personene er forskjellige. Da oppstår det konflikter og spenning - Trekk fram detaljer som gir historien liv - Dialog er viktig når personer møtes, men ikke la dialogene bli lange - Unngå unødvendige fyllord som "jo" og "så" - La heller personene si for lite enn for mye

4.**Om å beskrive steder** - Beskriv stedet på en bestemt årstid og i et bestemt vær sånn at novella får den stemninga du ønsker å skape - Velg ut noen få detaljer - Bruk sansene: I stedenfor å skrive at det var //en vakker vårmorgen//, bør du beskrive stedet slik at leseren forstår at det vår, morgen og vakkert vær

5.**Innledninga** Innledninga må fangeleserens interesse - Det kan være en idé å la historien begynne i det øyeblikket hovedpersonen opplever noe som vender opp ned på hans eller hennes tilværelse. - Det er lurt å presentere hovedpersonen tidlig, men ikke start med en lang, inngående personbeskrivelse som kjeder leseren - Hovedpersonen bør allerede i innledninga ha et problem eller brennende ønske slik at leseren vil spørre seg hvordan det vil gå videre - Det kan være lurt å prøve å skape en tydelig sammenheng mellom innledning og avslutning (sirkelkomposisjon)

6.Skal du bli flink til å skrive noveller, må du lese ulike typer noveller og merke deg hvordan forfatteren beskriver personer, miljø og konflikter.

Mange av punktene ovenfor er hentet fra Lasse Ekholm: //Skriveboka,// Frifant Forlag 2000